open-index/open-wikipedia-markdown huggingface dataset:
Bilia

**Bilia Oy Ab** on suomalainen autoliikeketju, joka toimii pääkaupunkiseudulla valtuutettuna Volvo- ja Polestar-henkilöautojen jälleenmyyjänä sekä huoltopalveluiden tarjoajana.

Bilia on Volvo Car Finland Oy Ab:n tytäryhtiö.

## Toiminta ja palvelut
Bilia harjoittaa uusien ja käytettyjen Volvo- ja Polestar-henkilöautojen myyntiä sekä tarjoaa merkkihuoltoa ja korjauspalveluja. Yhtiön huoltopalvelut kattavat muun muassa määräaikaishuollot, vikadiagnostiikan, korikorjaukset ja varaosamyynnin. Bilia toimii valtuutettuna huoltoliikkeenä Volvo- ja Polestar-henkilöautoille pääkaupunkiseudulla.

## Toimipisteet
Bilialla on neljä toimipistettä pääkaupunkiseudulla: Vantaan Kaivokselassa, Helsingin Herttoniemessä (kaksi toimipistettä, joista toinen keskittyy Polestar-autoihin) ja Espoon Olarissa.

## Historia

### 1990-luku

* Bilia Oy Ab perustettiin, 1990 [1]
* Volvo- ja Renault -myyntitoiminnot yhdistettiin pohjoismaissa, 1993
* Bilialla toimipisteet Kaivokselassa, Herttoniemessä, Olarissa, Malmilla ja Hernesaaressa, 1994
* Asiakkaille avautui mahdollisuus varata huolto sähköpostitse, 1994
* Asiakkaille avautui mahdollisuus varata huolto suoraan Bilian verkkosivuilta, 1998
* Bilia Kaivokselasta tuli ensimmäinen autotalo Suomessa, jolle myönnettiin ympäristösertifikaatti ISO 14001 [4]

### 2000-luku

* Land Rover -autojen myynti Biliaan (2001-2005)
* Bilia keskittyy kolmeen täyden palvelun autotaloon, Kaivokselaan, Olariin ja Herttoniemeen, 2008
* Volvon ja Renaultin yhteistyö päättyy, 2008 [8]

### 2010-luku

* Bilia lopettaa Renault henkilö- ja tavara-automyynnin, 2010
* Bilia lanseeraa Omamekaanikko-huoltomallin Kaivokselan ja Olarin toimipisteissä [2]

### 2020-luku

* Polestar Helsinki -liike avataan, 2021 [3]
* Bilia aloittaa Polestar-autojen valtuutettuna huoltoliikkeenä, 2021
* Autoalan opettajat työelämäjaksolla Bilialla Auto Cove 2.0 -hankkeen kehitystyössä, 2024 [7]
* Bilia aloittaa Polestar-autojen jälleenmyynnin virallisesti, 2025 
* Polestar 5 -sähköauto ennakkovierailulla Suomessa Bilia Herttoniemessä, 2025 [5]

## Lähteet
1. 

2. 

3. 

4. 

5. 

7. 

8.
Eurydice (Q130)

**Eurydice** (runkonumero Q130) oli Ranskan merivoimien Ondine-luokan sukellusvene toisessa maailmansodassa.

## Valmistus

Alus tilattiin Le Havresta Chantiers et Ateliers Augustin Normandilta. Alus laskettiin vesille 31. toukokuuta 1927 ja otettiin palvelukseen 1. syyskuuta 1929.

## Palvelus
Palvelukseenotettaessa alus liitettiin Cherbourgiin 1. sukellusvenelaivueeseen. Toisen maailmansodan alkaessa se oli telakalla Oranissa. Britannian kuninkaallisen laivaston hyökättyä heinäkuussa 1940 Mers-el-Kebiriin alus siirtyi syyskuussa Bizerteen. Alus oli lokakuusta 1940 alkaen Oranissa riisuttuna aseista, kunnes se siirrettiin 14. toukokuuta 1941 Touloniin.

Aluksen miehistö upotti aluksensa 27. marraskuuta 1942 Toulonissa Vaubanin satama-altaaseen. Saksalaiset nostivat hylyn, joka luovutettiin Italialle. Alus upposi 5. heinäkuuta 1944 Bregaillonissa liittoutuneiden ilmahyökkäyksessä. Hylky nostettiin huhtikuussa 1945, minkä jälkeen se oli ponttoonina.

## Lähteet
*
*
*
*

### Viitteet
Sinfonia (teologia)

**Sinfonia** (, ’sopu’ tai ’harmonia’) on ortodoksisen teologian oppiperiaate, joka kannattaa pyhän ja maallisen hallitsijan vallan välistä yhteistoiminnallista tasapainoa, jossa kirkko hallinnoi hengellisiä ja oppiasioita kun taas valtio hoitaa maallista hallintoa, edistäen yhdessä yhteiskunnan hurskautta ja järjestystä Jumalan suvereniteetin alaisuudessa. Tämä bysanttilainen ihannemalli, joka eroaa sekä kesaropapismin kirkon alistamisesta hallitsijalle että länsimaisista mallien pappisvallan ylivallasta, näkee hallitsijan ortodoksisuuden suojelijana ja kirkolliskokousten koollekutsujana, kun patriarkka tarjoaa moraalisen legitimiteetin, heijastaen Kristuksen kaksinaista jumalallis-ihmillistä luontoa hallinnossa.

Noustuaan esille Konstantinus Suuren käännytettäessä valtakuntaa kristinuskoon, sinfonia sai muodollisen ilmaisunsa Justinianus I:n kuudennessa novellissa, joka kuvasi pappeutta ja valtakuntaa Jumalalta saaduiksi keskinäisriippuvaisiksi lahjoiksi, jotka sointuvat hyödyttääkseen ihmiskuntaa tasapainoisella sielujen ja ruumiiden valvonnalla. Käytännössä tämä merkitsi keisarin roolia kirkollisissa nimityksissä ja kirkolliskokousten koollekutsuissa kriiseissä. Teologiset pohdinnat Eusebioksesta myöhempiin ortodoksisiin tutkijoihin korostivat keskinäistä autonomiaa vallan sijaan. Periaatteen kestävyys muovasi ortodoksisia poliittisia järjestelmiä Bysantin ulkopuolella, mukaan lukien Kiovan Rusin ja Moskovan, missä se vaikutti säädöksiin, jotka yhdistivät kanonista ja siviililakia, vaikkakin historialliset jännitteet paljastivat poikkeamia teoreettisesta tasa-arvosta.

Normatiivisena viitekehyksenä sinfonia korostaa ortodoksisuuden kokonaisvaltaista näkemystä vallasta, joka periytyy Jumalalta, edistäen yhteistoiminnallista hyvinvointia erottelun sijaan, ja siihen viitataan edelleen nykyisessä kirkollisessa diskurssissa valtiosuhteista, priorisoiden uskollisuutta Raamatun alkulähteisiin moninaisten modernien sovellusten keskellä.

## Lähteet
Séderon

**Séderon** () on kunta Ranskassa Drômen departementissa Auvergne-Rhône-Alpesin alueella. Se sijaitsee Méougejoen varrella, noin 54 kilometriä Nyonsin kaupungista kaakkoon.

Séderonin kylä on kehittynyt nykyiselle paikalle vuorten ja joen väliin 1600-luvulla. Kylän rakennuskanta on kuitenkin melko uutta. Tämä johtuu siitä, että toisen maailmansodan aikana kesäkuussa 1944 Saksan armeija pommitti sitä kostotoimena vastarintaliikkeen toimille alueella. Saint-Baudilen kirkko on peräisin 1600-luvulta, mutta se rakennettiin uudelleen 1800-luvulla ja kunnostettiin 1940-luvulla.

## Lähteet

## Aiheesta muualla
Pierrelongue

**Pierrelongue** () on kunta Ranskassa Drômen departementissa Auvergne-Rhône-Alpesin alueella. Se sijaitsee Ouvèzejoen varrella, noin 23 kilometriä Nyonsin kaupungista kaakkoon.

Vuonna 1230 Pierrelongue kuului Mévouillonin paroneille, ennen kuin siitä tuli vuonna 1326 Montélimarista tulevien Adhémarin herrojen läänitysalue. 1300-luvun puolivälissä musta surma tappoi kylän väestöä, ja 1300-luvun lopulla Adhémarin ja Baux’n -sukujen välisen sodan aikana kylä tuhoutui maan tasalle. Tämän jälkeen kylä pysyi autiona yli 150 vuotta.

Kylän keskellä olevalla kalliolla oli vuonna 1864 vanhan kirkon rauniot. Tuolloin Pierrelongueen saapui seurakuntapappi isä Pascaly, joka halusi korvata rauniot Neitsyt Marialle omistetulla pyhäköllä vuonna 1870 käydyn Saksan-Ranskan sodan uhrien muistoksi. Rakentaminen aloitettiin vuonna 1894, ja lohdutuksen Neitsyt Marian kappeli vihittiin käyttöön vuonna 1906. Nykyään kappelissa on kirkkotaiteen museo ja isä Pascalyn hauta.

## Lähteet

## Aiheesta muualla
Botnia Insider

**Botnia Insider** on suomalainen kaksikielinen talousaiheinen ilmaisjakelulehti, jota jaetaan Pohjanmaalla. Lehden painos on yli 80&nbsp;000.

Lehden päätoimittaja on yrittäjä Peter Stolpe, joka toimii myös lehteä julkaisevan Vaasa Insider oy:n toimitusjohtajana. Yritys julkaisee myös Vaasa Insider -verkkolehteä. Vuosina 2025–2026 se julkaisi myös Vaasa Pohjanmaa -nimistä paikallislehteä.

## Lähteet

## Aiheesta muualla

* Vaasa Insiderin kotisivut
Ghost World

**Ghost World** on vuonna 2001 ensi-iltansa saanut yhdysvaltalainen mustan komedian elokuva, jonka on ohjannut Terry Zwigoff. Se perustuu Daniel Clowesin samannimiseen sarjakuvaan. Elokuvan pääosissa on Thora Birch, Scarlett Johansson ja Steve Buscemi. Elokuva seuraa kahta nuorta naista, Enidiä ja Rebeccaa, jotka ovat juuri valmistuneet lukiosta ja yrittävät löytää paikkaansa maailmassa. Tarina tarkastelee heidän ystävyyttään sekä Enidin suhdetta yksinäiseen keski-ikäiseen levykeräilijään Seymouriin.

*Ghost World* ei ollut alkuperäisen julkaisunsa aikaan merkittävä kaupallinen menestys, mutta se on sittemmin saavuttanut kulttielokuvan aseman. Elokuvaa on pidetty yhtenä varhaisista sarjakuvasovituksista, joka poikkesi valtavirran trendeistä keskittymällä realistiseen ja pienimuotoiseen tarinankerrontaan. Sen on katsottu säilyttäneen alkuperäisteoksen melankolisen ja ironisen sävyn sekä korostaneen hahmojen sosiaalista ulkopuolisuutta ja identiteetin etsintää.

Rotten Tomatoes -kerääjäsivustolla elokuvan 166 arvostelusta 93 prosenttia oli myönteisiä.  Elokuva oli ehdolla parhaan sovitetun käsikirjoituksen Oscar-palkintoon vuonna 2002.

## Rooleissa

## Lähteet

## Aiheesta muualla
*
Nepente

**Nepente** () eli ”ei surua” on kreikkalaisessa mytologiassa esiintyvä kivun ja surun karkottava juoma. Sen alkuperästä on käyty keskustelua, joka ei ole johtanut varmuuteen juoman tehoaineista. Esimerkiksi Galenos katsoi, että kyseessä oli tietty rohtolemmikki, joka viiniin sekoitettuna lisää iloisuutta. 

Lihansyöjäkasveihin lukeutuvat ja kymmeniä lajeja käsittävät kannukasvit on nimetty kreikkalaisen taikajuoman mukaan (*Nepenthes*). Kannujen kansien alla on rauhasia, jotka erittävät hyönteisiä houkuttelevaa tuoksua. 

## Nepente kaunokirjallisuudessa

Nepente on esiintynyt antiikin Kreikan kirjallisuuden lisäksi myös myöhemmässä taidekirjallisuudessa mystisenä taikayrttinä.

### Homeros: ''Odysseia''

Sana esiintyy Homeroksen *[[Odysseia]]n* neljännessä laulussa sen muinaiskreikkalaisessa muodossa *nēpenthes*. Otto Manninen suomentaa sen sanoilla ”yrttiä moista, pois joka huolet, harmit vie”:

*Odysseian* mukaan Zeuksen tytär Helena oli saanut tehoyrtin Egyptissä Thonin puolisolta Polydamnalta.

### Edgar Allan Poe: ''Korppi''

Yrtti esiintyy myös Edgar Allan Poen runossa *[[Korppi (runo)|Korppi]]*. Runon päähenkilö kuvittele tuntevansa huoneessa ”unhonjuoman” *(*alkutekstissä *nepenthe)* tuoksun, kunnes korppi palauttaa hänet tylysti maan pinnalle.

## Lähteet

* 

### Viitteet
Nokkabanjorausku

**Nokkabanjorausku** (*Aptychotrema rostrata*) tai **nokkakitararausku** on banjorauskuihin kuuluva kalalaji. Lajia tavataan Australian rannikolta.

## Koko ja ulkonäkö
Nokkabanjorausku kasvaa tavanomaisimmin 70–120 cm pitkäksi, mutta voi suurimmillaan saavuttaa noin 120 cm:n pituuden. Lajin eturuumis on litteä ja kiilamaisen kolmikulmainen. Kalan nokka on hyvin pitkä ja terävä. Nokkabanjorauskun pyrstö on eturuumista pidempi ja siinä on kaksi kookasta kolmiomaista selkäevää. Pyrstöevä on melko kookas. Kalan on selästään harmahtavan ruskea ja ruumiissa on epämääräisiä tummia laikkuja. Vatsa on vaalea. Nokkabanjorauskun ihossa on pieniä okia.

## Levinneisyys ja elintavat
Nokkabanjorauskua esiintyy Tyynenmeren rannikolla Queenslandista Uuteen Etelä-Walesiin. Lajin elinympäristöä ovat rannikkoseutujen jokisuistot ja lahdet hiekka- tai mutapohjaisilla ja usein meriheinää kasvavilla alueilla. Sen ravintoa ovat pienet kalat, äyriäiset ja nilviäiset. Kalan lisääntymiskausi on heinäkuusta syyskuulle. ja naaras synnyttää 4–18 poikasta marras-joulukuussa. Mitä kookkaampi naaras on, sitä suurempi on syntyvien poikasten määrä.

Nokkabanjorauskun lihaa pidetään hyvänmakuisena ja se on suosittu vapaa-ajankalastuksen kohde. Sitä kalastetaan kaupallisestikin Uudessa Etelä-Walesissä, mutta Queenslandissa saaliiksi saadut kalat useimmiten lasketaan takaisin mereen.

## Lähteet
Sirène (Q123)

**Sirène** (runkonumero Q123) oli Ranskan merivoimien Sirène-luokan sukellusvene toisessa maailmansodassa.

## Valmistus

Alus tilattiin Nantesista Ateliers et Chantiers de la Loirelta, missä köli laskettiin 28. marraskuuta 1923. Alus laskettiin vesille 6. elokuuta 1925 ja otettiin palvelukseen 12. maaliskuuta 1927.

## Palvelus
Palvelukseenotettaessa alus sijoitettiin Bizertaan. Lokakuusta 1928 heinäkuuhun 1929 se oli Brestissä korjattavana. Telakalta vapauduttuaan alus liitettiin 6. sukellusvenelaivueeseen, mistä se siirrettiin syyskuussa 1936 Bizerteen sukellusvenekeskukseen. Alus siirrettiin elokuussa 1938 19. sukellusvenedivisioonaan, mistä se siirtyi marraskuussa Touloniin. Toisen maailmansodan alkaessa alus oli Toulonissa. Aselevon jälkeen alus riisuttiin aseista ja sijoitettiin 21. lokakuuta 1940 Touloniin.

Aluksen miehistö upotti aluksensa 27. marraskuuta 1942 Toulonissa sukellusvenetelakalla. Hylky nostettiin maaliskuussa 1943. Se upposi uudelleen 1944 La Seynen lahdella ilmahyökkäyksessä. Hylky nostettiin 1945 ja muutettiin ponttooniksi.

## Lähteet
*
*
*
*

### Viitteet
The 5th Dimension

**The 5th Dimension** on Yhdysvalloissa 1960-luvun puolivälistä alkaen toiminut viihteellistä soul-tyyliä edustava lauluyhtye. Se voitti vuoden parhaan levytyksen Grammy-palkinnon vuonna 1968 kappaleellaan ”Up, Up, and Away” ja kahta vuotta myöhemmin *[[Hair]]*-musikaalista poimitulla sävelketjulla ”Aquarius / Let the Sun Shine In”, joka nousi myös Yhdysvaltojen singletilaston ykköseksi keväällä 1969. Yhtye on saanut neljä muutakin Grammy-palkintoa. Yhtyeen keskeinen perustajahahmo oli vuonna 2026 kuollut basso LaMonte McLemore ja muut alkuperäisjäsenet Florence LaRue, Marilyn McCoo, Ronald Townson ja Billy Davis Jr. Nykyisin yhtyettä johtaa Florence LaRue, ja muut jäsenet ovat Patrice Morris, Floyd Armstrong, Sidney Jacobs ja Shane Lawrence.

Keskilännen St. Louisissa syntynyt La Monte McLemore oli työskennellyt ilmakuvaajana Yhdysvaltain laivastossa. Sen jälkeen hän asettui Etelä-Kaliforniaan ja pelasi baseballia Los Angeles Dodgersin farmijoukkueessa. Lämpimän bassoäänen omannut McLemore liittyi siellä the Hi-Fi’s -nimiseen jazzlauluyhtyeeseen, joka kuitenkin hajosi jo parin vuoden päästä 1964. Pian yhtyeessä laulaneet McLemore ja Marilyn McCoo perustivat uuden kokoonpanon, johon liittyivät myös McLemoren lapsuudenystävät St. Louisista, Billy Davis Jr. ja Ronald Towson. Viidenneksi jäseneksi löytyi opettajana toiminut Florence LaRue. The Versatiles -nimen saanut yhtye sai vuonna 1965 ensimmäisinä artisteina levytyssopimuksen laulaja-lauluntekijä Johnny Riversin uudelta levymerkiltä Soul City Records. Rivers halusi yhtyeelle tuoreemman kuuloisen nimen, jolloin Ronald Towson keksi ajalle tyypillistä psykedeliaa huokuvan nimen The 5th Dimension, ”viides ulottuvuus”.

5th Dimensionin läpimurtohitti oli vuonna 1967 julkaistu coverversio The Mamas & the Papas -yhtyeen laulusta “Go Where You Wanna Go.” Samana vuonna yhtye levytti Jimmy Webbin kirjoittaman kappaleen ”Up, Up, and Away”, joka nousi seitsemänneksi Billboard Hot 100 -listalla ja voitti peräti neljä Grammy-palkintoa.

5th Dimensionin levyjä on myyty yli 25 miljoonaa kappaletta. Yhtye on saanut kaikkiaan 22 Top 40 -hittiä, joista viisi ykköstilaa: “Up, Up and Away”, “Aquarius/Let the Sunshine In”, “Wedding Bell Blues”, “One Less Bell to Answer” ja “Last Night I Didn’t Get to Sleep at All”.

## Lähteet

## Aiheesta muualla
*
Carl Adolf af Lefrén

**Karl (Carl) Adolf af Lefrén** (1779–1844) oli suomalainen sotilas. Hän tuli ylioppilaaksi Turussa ja opiskeli ensin lakitiedettä mutta siirtyi sitten sotilasuralle. Hän osallistui kesällä 1808 Suomen sodassa Ernst von Vegesackin ja muiden toimeenpanemiin maihinnousuyrityksiin Länsi-Suomessa, esimerkiksi Lemun taisteluun, ja kunnostautui Sävarin ja Ratanin taisteluissa. Hän jäi sodan päätyttyä Ruotsiin, osallistui Norjan retkeen 1814, aateloitiin 1818 ja erosi palveluksesta 1829 everstin arvoisena. Hän palasi sittemmin Suomeen.

## Lähteet

## Aiheesta muualla
* Herman Hofberg, Lefrén, 2. Carl Adolf af, Svenskt biografiskt handlexikon (2.p., 1906)
Danaé (Q131)

**Danaé** (runkonumero Q131) oli Ranskan merivoimien Ondine-luokan sukellusvene toisessa maailmansodassa.

## Valmistus

Alus tilattiin Le Havresta Chantiers et Ateliers Augustin Normandilta, missä köli laskettiin 18. huhtikuuta 1924. Alus laskettiin vesille 11. syyskuuta 1927.

## Palvelus
Lokakuussa 1940 alus riisuttiin aseista ja sijoitettiin Oraniin. Aluksen miehistö upotti aluksensa 9. marraskuuta 1942 Oranissa, kun Yhdysvaltain joukot nousivat maihin.

## Lähteet
*
*
*
*

### Viitteet
Ondine (Q121)

**Ondine** (runkonumero Q121) oli Ranskan merivoimien Ondine-luokan sukellusvene toisessa maailmansodassa.

## Valmistus

Alus tilattiin Le Havresta Chantiers et Ateliers Augustin Normandilta. Se laskettiin vesille 6. elokuuta 1925.

## Palvelus
Alus upposi 3. lokakuuta 1928 Vigon edustalla kolaroituaan kreikkalaisen kauppalaivan kanssa.

## Lähteet
*
*
*
*

### Viitteet
Stelvion kansallispuisto

**Stelvion kansallispuisto** (, ) on luonnonsuojelualue Italiassa. Se ulottuu neljän maakunnan alueelle:Bolzano, Brescia, Sondrio ja Trento.

Stelvion kansallispuisto on 130&nbsp;728 hehtaarin kokoisena yksi Italian ja koko Alppien suurimmista puistoista. Se ulottuu Keski-Alppien sydämeen ja kattaa koko Ortles-Cevedalen vuoriston lukuisine sivulaaksoineen. Sen alueella ovat edustettuina kaikki erilaiset alppiympäristöt: korkeimpien korkeuksien jäätiköistä vuoristolaitumiin ja viljelypenkereisiin aina laakson pohjalle asti. Puiston sisältä löytyy laajoja metsäalueita, maatalousmaata ja pikkukyliä.

Sveitsin kansallispuisto, Stelvion kansallispuisto ja kaksi muuta luonnonsuojelualuetta Italian puolella muodostavat yli 400 000 hehtaarin laajuisen yhtenäisen suojelukokonaisuuden.

Stelvion kansallispuistossa elää Alppien tyypillisiä eläinlajeja. Isokauriit elävät laumoina tiheässä metsässä ja metsäkauriit metsän reunalla. Korkeammilla korkeuksilla tavataan gemssejä ja joissakin laaksoissa alppivuohia. Kettuja, murmeleita, kärppiä, oravia ja jäniksiä on paljon. Mäyrää ja lumikkoa nähdään harvemmin. Suurpetoja (susi, ilves, karhu) on tavattu satunnaisesti. Puistossa tavataan metsäkanalintuja ja monia petolintuja kuten 26 paria maakotkia, ja neljä partakorppikotkaparia pesii puistossa.

## Lähteet
Kokoonpanoteoria

**Kokoonpanoteoria** kuvaa kappaleen monimutkaisuutta, jota ei määritellä avaruudessa olevien hiukkasten kokoelmana, vaan sen kokoamishistoriana. Kemiallisten yhdisteiden monimutkaisuuteen sovellettuna tämä on ensimmäinen menetelmä, joka voidaan kokeellisesti todentaa, toisin kuin muut algoritmit, joilta puuttuu kokeellinen todentamiskyky 
.

Kokoonpanoteorian kehitti vuonna 2017 kemisti Leroy Croninin johtama ryhmä Glasgow'n yliopistossa.

Kokoonpanoteoriassa kappaleita ei määritellä avaruudessa olevien hiukkasten kokoelmina, vaan niiden mahdollisen muodostumishistorian perusteella. Kappaleen monimutkaisuuden laskemiseksi se jaetaan rekursiivisesti sen osiin, jolloin tämän kappaleen "kokoonpanoavaruus" määritellään poluksi, jota pitkin tämä kappale voidaan koota sen alkeisosista.

"Kokoonpanoindeksi" määritellään pienimmäksi vaihemääräksi, joka tarvitaan kappaleen kokoamiseksi alkeisosista ja kappaleista, jotka ovat saattaneet olla olemassa aiemmin ja siten päätyä kokoonpanojoukkoon. Tämän lyhimmän polun tapauksessa kokoonpanoavaruus vastaa pienintä muistia eli pienintä operaatioiden määrää, joka tarvitaan tietyn kappaleen kokoamiseksi. Alkeisosien lukumäärästä riippumatta, tällaisista osista koostuvan objektin pienin kokoonpanoindeksi määräytyy lyhimmän yhteenlaskuketjun mukaan (OEIS-sekvenssi).
Lisäksi Kokoonpanoindeksi määrittäminen on NP-täydellinen ongelma
.

Esimerkiksi kahdella binäärimerkkijonolla C=[01010101] ja D=[00010111] on sama pituus N bittiä ja sama entropia. Sekvenssin C kokoonpanoindeksi on kuitenkin a(C) = 3 ((1.) luo "01":n lisäämällä sen kokoonpanojoukkoon, (2.) yhdistää "01":n kokoonpanojoukon "01":een lisäämällä "0101" kokoonpanojoukkoon, ja (3.) yhdistää toisessa vaiheessa luodun "0101":n kokoonpanojoukosta otetun "0101":n kanssa), kun taas sekvenssin D kokoonpanoindeksi on a(D) = 6, koska vain "01" kokoonpanojoukosta voidaan käyttää uudelleen.

## Lähteet
Maastohiihto talviolympialaisissa 2026 – miesten 10 km vapaa hiihtotyyli

Maastohiihdon miesten 10 kilometrin vapaan hiihtotyylin kilpailu talviolympialaisissa 2026 järjestettiin 13. helmikuuta 2026 Teserossa Italiassa.

## Tulokset
Kilpailu alkoi klo 11.45.

## Lähteet
Hyvän hallinnon periaatteet

**Hyvän hallinnon periaatteet** turvaavat yksilön oikeusturvan ja takaavat julkisen hallinnon toiminnan laadun, avoimuuden sekä lainmukaisuuden.

Keskeiset käsitteet, kuten yhdenvertaisuus, puolueettomuus, suhteellisuus ja luottamuksensuoja, velvoittavat viranomaisia kohtelemaan asiakkaitaan tasapuolisesti ja toimimaan huolellisesti.

## Suomessa
Suomessa hyvän hallinnon periaatteet on määritelty hallintolaissa (434/2003), ja niihin kuuluvat:

* Yhdenvertaisuusperiaate: Viranomaisen on kohdeltava hallinnossa asioivia tasapuolisesti, johdonmukaisesti ja syrjimättömästi.
* Tarkoitussidonnaisuuden periaate: Toimivallan käyttö on rajattu vain lainmukaisiin tarkoituksiin, eikä harkintavaltaa saa käyttää väärin.
* Objektiviteettiperiaate (puolueettomuus): Toiminnan on oltava puolueetonta ja asiallista. Muun muassa valittaessa johonkin virkaan henkilöä, ei viranomainen saa suosia ystävää tai muuta läheistään valinnassa.
* Suhteelisuusperiaate: Viranomaisen on mitoitettava oikein suhteessa tavoiteltuun päämäärään; oikeuksia ei saa rajoittaa enempää kuin on välttämätöntä.
* Luottamuksensuojaperiaate: Viranomaispäätöksiin ja titoihin on voitava luottaa. Esmimerkiksi verottaja ei voi jatkuvasti muutella tekemiään päätöksiä ja vastaavasti lainhuutotietoihin on voitava luottaa.
* Palveluperiaate ja neuvonta: Asiointi viranomaisessa on järjestettävä joustavasti, ja asiassa on annettava tarpeellista neuvontaa.
* Hyvä kielenkäyttö: Viranomaisten on käytettävä asiallista, selkeää ja ymmärrettävää kieltä.
* Viivytyksetön käsittely: Hallintoasiat pitää käsitellä ilman aiheetonta viivytystä.

Oikeus hyvään hallintoon on perustuslailla suojattu perusoikeus, ja se on keskeinen osa myös Euroopan unionin oikeutta.

## Lähteet
Lefrén

**Lefrén** on muun muassa seuraavien henkilöiden sukunimi:

* Carl (Karl) Adolf af Lefrén (1779–1844), Ruotsissa vaikuttanut suomalainen sotilas
* Catharina Lefrén (1782–1854), ruotsalaissyntyinen Pirkanmaalla vaikuttanut herrnhutilaisen liikkeen johtohahmo
* Johan Lefrén (1784–1862), Ruotsissa vaikuttanut suomalainen sotilas, taidegraafikko ja piirtäjä
* Lars Lefrén (1722–1803), teologi, Turun akatemian professori
* Lars Gustaf Lefrén (1778–1825), kartanonisäntä, tehtaanomistaja
SM U-136

**SM U-136** oli Saksan keisarikunnan laivaston suuri miinanlaskukykyinen sukellusvene.

## Valmistus
Alus tilattiin 27. toukokuuta 1916 Danzigista Kaiserliche Werftiltä, missä köli laskettiin 23. marraskuuta 1916. Alus laskettiin vesille 7. marraskuuta 1917 ja otettiin palvelukseen 15. elokuuta 1918 ensimmäisenä päällikkönään kapteeniluutnantti Hermann Menzel.

## Palvelus
Palvelukseenotettaessa alus liitettiin III laivueeseen. Ennen ensimmäisen maailmansodan päättymistä alus ei tehnyt partiomatkoja.

Alus antautui 23. helmikuuta 1919 ympärysvalloille ja luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*
*

### Viitteet
Euroopan komission pääsihteeristö

**Pääsihteeristö** on Euroopan komission pääosasto, joka koordinoi komission muiden pääosastojen ja yksikköjen toimintaa sekä palvelee Euroopan komission jäsenten muodostamaa komissaarien kollegiota.

Pääsihteeristöä johtaa Euroopan komission pääsihteeri, joka on vuodesta 2019 alkaen ollut latvialainen Ilze Juhansone. Yksikön poliittisena johtajana toimii komission puheenjohtaja Ursula von der Leyen.

## Lähteet
SM U-151

**SM U-151** oli Saksan keisarikunnan laivaston tyypin U151 sukellusvene.

## Valmistus
Alus tilattiin 29. marraskuuta 1916 Hampurista Reiherstiegwerftiltä. Alus laskettiin vesille 4. huhtikuuta 1917 ja otettiin palvelukseen 21. heinäkuuta ensimmäisenä päällikkönään Waldemar Kophamel.

## Palvelus
Palvelukseenotettaessa alus liitettiin sukellusveneristeilijälaivueeseen. Ennen ensimmäisen maailmansodan päättymistä alus teki neljä partiomatkaa, joilla se upotti 34 alusta yhteensä 88&nbsp;395 tonnia ja vaurioitti seitsemää alusta yhteensä 14&nbsp;292 tonnia.

Alus antautui 24. marraskuuta 1918 ympärysvalloille ja luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*
*

### Viitteet
SM U-157

**SM U-157** oli Saksan keisarikunnan laivaston tyypin U151 sukellusvene.

## Valmistus
Alus tilattiin 29. marraskuuta 1916 Hampurista Stülcken Sohnilta. Alus laskettiin vesille 23. toukokuuta 1917 ja otettiin palvelukseen 22. syyskuuta ensimmäisenä päällikkönään kapteeniluutnantti Max Valentiner.

## Palvelus
Palvelukseenotettaessa alus liitettiin sukellusveneristeilijälaivueeseen. Ennen ensimmäisen maailmansodan päättymistä alus teki kaksi partiomatkaa, joilla se upotti 15 alusta yhteensä 15&nbsp;905 tonnia.

Alus saapui 11. marraskuuta 1918 Trondheimiin, missä miehistö internoitiin. Alus antautui 8. helmikuuta 1919 ympärysvalloille ja luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*
*

### Viitteet
SM U-121

**SM U-121** oli Saksan keisarikunnan laivaston tyypin UE2 sukellusvene.

## Valmistus
Alus tilattiin 27. toukokuuta 1916 Hampurista AG Vulcanilta, missä köli laskettiin telakkanumerolla 95. Alus laskettiin vesille 20. syyskuuta 1918.

## Palvelus
Alus luovutettiin Itävalta-Unkarin laivaston alaisuuteen nimellä *SM U-84*.

Alus antautui 9. maaliskuuta 1919 ympärysvalloille ja luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle. Alus oli maalilaivana, kun se upposi 1. heinäkuuta 1921 lähellä Cherbourgia.

## Lähteet
*
*

### Viitteet
SM U-113

**SM U-113** oli Saksan keisarikunnan laivaston tyypin U93 sukellusvene.

## Valmistus
Alus tilattiin 5. toukokuuta 1916 Kielistä Germaniawerftiltä, missä köli laskettiin telakkanumerolla 282. Alus laskettiin vesille 29. syyskuuta 1917 ja otettiin palvelukseen 23. helmikuuta 1918 ensimmäisenä päällikkönään kapteeniluutnantti Philipp Recke.

## Palvelus
Palvelukseenotettaessa alus liitettiin IV laivueeseen. Ennen ensimmäisen maailmansodan päättymistä alus teki kolme partiomatkaa, joilla se upotti neljä alusta yhteensä 6&nbsp;648 tonnia.

Alus antautui 20. marraskuuta 1918 ympärysvalloille ja luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*
*

### Viitteet
SM U-118

**SM U-118** oli Saksan keisarikunnan laivaston tyypin UE2 sukellusvene.

## Valmistus
Alus tilattiin 27. toukokuuta 1916 Hampurista AG Vulcanilta, missä köli laskettiin telakkanumerolla 92. Alus laskettiin vesille 23. helmikuuta 1918 ja otettiin palvelukseen 8. toukokuuta ensimmäisenä päällikkönään kapteeniluutnantti Herbert Stohwasser.

## Palvelus
Palvelukseenotettaessa alus liitettiin I laivueeseen. Ennen ensimmäisen maailmansodan päättymistä alus teki yhden partiomatkan, jolla se upotti kaksi alusta yhteensä 10&nbsp;439 tonnia.

Alus antautui 23. helmikuuta 1919 ympärysvalloille ja luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*
*

### Viitteet
Frits Läffler

**Leopold Fredrik (Frits) Alexander Läffler** (1847 Tukholma, Ruotsi – 1921 Djursholm, Ruotsi) oli ruotsalainen kielitieteilijä. Hän oli vuodesta 1872 pohjoismaisten kielten dosentti ja vuodesta 1881 ruotsin kielen ylimääräinen professori Uppsalan yliopistossa. Hän otti sairauden vuoksi virkaeron 1904. Hänen runsaasta filologisesta tutkimustuotannostaan merkittäviä ovat etenkin kielihistoriaa käsittelevät.

Läfflerin veli oli matemaatikko Gösta Mittag-Leffler.

## Julkaisut
* *Om konsonantljuden i de svenska allmogemålen* (1872)
* *Bidrag till läran om t-omljudet* (1875-76)
* *Om v-omljudet af i, i och ei i de nordiska språken* (1877)
* *Bidrag till tolkningen af Rökstens-inskriften* (1904).

## Lähteet

## Aiheesta muualla
Casalecchio di Reno

**Casalecchio di Reno** on kunta Bolognan metropolikaupungissa Emilia-Romagnan alueella Italiassa.

## Maantiede
Casalecchio di Reno sijaitsee viisi kilometriä Bolognasta länteen Reno-joen varrella.

## Historia
Ensimmäiset merkit asutuksesta ulottuvat neoliittiselle kaudelle noin 20 vuosisataa ennen ajanlaskun alkua. Casalecchion asiat olivat noin vuodesta 1100 lähes renessanssiin asti nivoutuneet tiiviisti Bolognan kohtaloihin. Vuodesta 1506 Bologna, ja myös Casalecchio, oli osa Kirkkovaltiota aina Italian yhdistymiseen saakka. Casalecchio oli 1800-luvun lopulta 1900-luvun alkuun saakka bolognalaisten suosiossa, se sai lempinimen Pikku-Pariisi. Vuonna 1920 kaupungissa oli noin 5&nbsp;700 asukasta. 1900-luvun suursotien aikana Casalecchio oli toistuvien pommitusten kohteena. Toisen maailmansodan jälkeinen elpyminen tapahtui pienteollisuuden ja käsityöläisten avulla.

## Talous ja liikenne
Casalecchio di Renon elinkeinoja ovat muun muassa kaupankäynti ja teollisuus. Casalecchion keskeisiä liikenneväyliä ovat Autostrada A 14 ja Autostrada A 1. Casalecchion rautatieasema on Stazione di Casalecchio di Reno.

## Lähteet

## Aiheesta muualla
*Casalecchio di Reno, Emilia-Romagna, Italia — Sunrise, Sunset, and Daylength
Liu Zhongqing

**Liu Zhongqing** (; s. 10. marraskuuta 1985 Daqing) on kiinalainen freestylehiihtäjä. Hän saavutti olympiapronssia hypyissä vuonna 2010.

Liu osallistui neljissä olympialaisissa freestylehiihdon hyppyihin. Torinossa 2006 hän sijoittui karsinnassa 18:nneksi. Vancouverissa 2010 hän saavutti pronssia 5,88 pistettä kultamitalisti Aljaksei Hryšynille hävinneenä. Sotšissa 2014 hän sijoittui karsinnassa 21:nneksi eli viimeiseksi. Pyeongchangin olympialaisissa 2018 hän oli yhdeksäs.

Liu on sijoittunut maailmanmestaruuskilpailuissa parhaimmillaan neljänneksi Vossissa 2013. Hän sijoittui 21:nneksi Rukalla 2005, 24:nneksi Inawashirossa 2009 ja 12:nneksi Sierra Nevadassa 2017.

Liu voitti vuonna 2009 Kiinan Harbinissa järjestetyissä talviuniversiadeissa kultaa hyppyjen joukkuekilpailussa ja saavutti hopeaa henkilökohtaisessa kilpailussa. Hän saavutti Aasian talvikisoissa hypyissä pronssia vuonna 2007 ja hopeaa vuonna 2011.

Liu voitti hyppyjen maailmancupin ja oli freestylehiihdon kokonaiscupissa neljäs kaudella 2013–2014. Hän voitti maailmancupin osakilpailun joulukuussa 2013 Kiinan Beida Lakessa ja tammikuussa 2014 Kanadan Val St. Comessa.

## Lähteet
Guo Xinxin

**Guo Xinxin** (; s. 2. elokuuta 1983 Shenyang) on kiinalainen freestylehiihtäjä. Hän saavutti hypyissä olympiapronssia vuonna 2010 ja MM-pronssia vuonna 2005.

Guo osallistui kolmissa olympialaisissa freestylehiihdon hyppyihin. Salt Lake Cityssä 2002 hän sijoittui hyppyjen karsinnassa tulosluettelon loppupuolelle 19:nneksi. Torinossa 2006 hän sijoittui kuudenneksi. Vancouverissa 2010 hän saavutti pronssia 9,52 pistettä kultamitalisti Lydia Lassilalle hävinneenä.

Guo saavutti maailmanmestaruuskilpailuissa pronssia Rukalla 2005. Muissa MM-kilpailuissa hän sijoittui viidenneksi Deer Valleyssä 2003, kahdeksanneksi Madonna di Campigliossa 2007 ja kymmenenneksi Inawashirossa 2009.

Guo sijoittui hyppyjen maailmancupissa toiseksi kaudella 2009–2010 ja kolmanneksi kaudella 2004–2005. Hän oli freestylehiihdon kokonaiscupissa neljäs kaudella 2009–2010. Hän voitti maailmancupin osakilpailun helmikuussa 2005 Kiinan Shenyangissa, tammikuussa 2006 Yhdysvaltojen Deer Valleyssä ja joulukuussa 2009 Kiinan Changchunissa.

## Lähteet
Vittorio Veneton ritarikunta

**Vittorio Veneton ritarikunta** () oli italialainen ritarikunta, joka perustettiin 18. maaliskuuta 1968. Sitä myönnetään kiitoksena sotilaille, jotka ovat palvelleet vähintään puoli vuotta ensimmäisessä maailmansodassa. Myös sitä edeltävissä konflikteissa palvelleet ja Urhoollisuuden sotaristin saaneet voidaan nimittää ritarikuntaan.

Viimeinen nimityksen saanut henkilö kuoli vuonna 2008, ja ritarikunta lakkautettiin virallisesti 2010. Nimityksen saaneet olivat oikeutettuja rahalliseen avustukseen, joka voidaan maksaa myös saajan leskelle tai alaikäiselle lapselle. Ritarikunnan suurmestari on Italian presidentti, joka päättää uusista nimityksistä.

Ritarikunnassa oli vain yksi luokka:

*  ritari

## Lähteet
Audun Grønvold

**Audun Grønvold** (2. helmikuuta 1976 Hamar – 15. heinäkuuta 2025) oli norjalainen freestylehiihtäjä ja alppihiihtäjä. Hän saavutti skicrossissa olympiapronssia vuonna 2010 ja MM-pronssia vuonna 2005.

Grønvold saavutti freestylehiihdon maailmanmestaruuskilpailuissa skicrossin pronssia Rukalla 2005. Hän sijoittui kahdeksanneksi Madonna di Campiglion MM-kilpailuissa 2007 ja 28:nneksi Inawashiron MM-kilpailuissa 2009. Vancouverin talviolympialaisissa 2010 hän saavutti pronssia edellään Sveitsin Michael Schmid ja Itävallan Andreas Matt.

Grønvold voitti skicrossin maailmancupin kaudella 2006–2007 ja oli kolmas kaudella 2009–2010. Hän oli freestylehiihdon kokonaiscupissa viides kaudella 2006–2007. Hän voitti maailmancupin osakilpailun tammikuussa 2007 Ranskan Flainessa, helmikuussa 2007 Ranskan Les Contamines'ssa ja maaliskuussa 2010 Sveitsin Grindelwaldissa.

Ennen skicrossuraansa Grønvold oli alppihiihdon vauhtilajien arvokisaedustaja. Hän sijoittui alppihiihdon MM-kilpailuissa Sestrieressä 1997 supersuurpujottelussa 18:nneksi, Beaver Creekissä 1999 syöksylaskussa kahdeksanneksi sekä St. Antonissa 2001 syöksylaskussa 22:nneksi ja supersuurpujottelussa 24:nneksi. Hän sijoittui alppihiihdon maailmancupin osakilpailuissa parhaimmillaan kolmanneksi Sierra Nevadan syöksylaskussa maaliskuussa 1999. Hän sijoittui kymmenen parhaan joukkoon neljä kertaa syöksylaskussa ja kerran supersuurpujottelussa.

Grønvold toimi kilpauransa jälkeen valmentajana ja tv-kommentaattorina. Hän kuoli salamaniskun seurauksena heinäkuussa 2025.

## Lähteet
Egil Holmsen

**Egil Sophus Severen Holmsen** (15. helmikuuta 1917 Nora – 30. toukokuuta 1990 Tukholma) oli ruotsalainen elokuvaohjaaja, näyttelijä ja kirjailija. Monet Holmsenin elokuvat käsittelevät nuorten rikollisuutta, päihteidenkäyttöä, prostituutiota ja luokkaeroja. Holmsen kirjoitti myös muutamia romaaneja 1980-luvulla.

## Ohjauksia
* *Farlig kurva* (1952)
* *Marianne* (1953) 
* *[[Vauhtikuumetta]]* (1953)

## Lähteet

## Aiheesta muualla
Holmsen

**Holmsen** on seuraavien henkilöiden sukunimi:

* Egil Holmsen (1917–1990), ruotsalainen elokuvaohjaaja, näyttelijä ja kirjailija
* Johannes Holmsen (1865–1941), norjalaissyntyinen Venäjän keisarikunnan armeijassa palvellut suomalainen sotilas
* Øivind Holmsen (1912–1996), norjalainen jalkapalloilija
Leif Blomberg

**Leif Blomberg** (1941 – 2. maaliskuuta 1998) oli ruotsalainen ammattiyhdistysjohtaja ja sosiaalidemokraattinen poliitikko. Hän johti Ruotsin metallityöläisten liittoa vuosina 1982–1993 ja toimi Ruotsin maahanmuuttoministerinä 1994–1996.
## Lähteet

## Aiheesta muualla
* Ruotsin valtiopäivät
Gunilla Åkesson

**Gunilla Åkesson** (s. 15. helmikuuta 1942 Jönköping) on ruotsalainen näyttelijä ja laulaja. Hän opiskeli Malmön teatterikorkeakoulussa.
## Rooleja
* *[[Babels hus]]* (1981) – puhelunvälittäjä
## Lähteet

## Aiheesta muualla
Patrick Rørbu Elvsveen

**Patrick Rørbu Elvsveen** (s. 16. syyskuuta 2002 Hamar, Norja) on norjalainen jääkiekkoilija. Elvsveen edustaa Norjan EliteHockey Ligaenissa pelaavaa Stavanger Oilersia. Hänellä on sopimus joukkueen kanssa kauden 2025–2026 loppuun saakka. Hän on edustanut Norjan EliteHockey Ligaenissa myös kasvattajaseuraansa Storhamar Ishockeyta. Hänen pelipaikkansa on hyökkääjä ja hänen kätisyytensä on vasen.

Elvsveen on pelannut 225 Norjan EliteHockey Ligaenin runkosarjan ottelua. Näissä otteluissa hän on tehnyt 35 maalia ja 48 syöttöä eli yhteensä 78 tehopistettä. Elvsveen on pelannut 56 Norjan EliteHockey Ligaenin ylempien pudotuspelien ottelua. Näissä otteluissa hän on tehnyt yhdeksän maalia ja kahdeksan syöttöä eli yhteensä 17 tehopistettä. Hän on saavuttanut kolme Norjan EliteHockey Ligaenin hopeamitalia.

Elvsveen kuului Norjan joukkueeseen Ruotsin ja Tanskan MM-kilpailuissa 2025. 

## Huomautukset

## Lähteet
Uusi kalvinismi

**Uusi kalvinismi** viittaa reformoidun teologian elpymiseen evankelikaalisten protestanttien, erityisesti nuorempien aikuisten, keskuudessa 2000-luvun alusta lähtien. Sitä luonnehtii uusi painotus kalvinismin viiteen periaatteseen sekä Jumalan absoluuttiseen suvereniteettiin pelastuksessa ja ihmisten asioissa. Liike eroaa historiallisesta kalvinismista nykyaikaisten jumalanpalvelustapojen, seurakuntien perustamisaloitteiden ja karismaattisten elementtien yhdistämisellä. Liike pyrkii palauttamaan opillista syvyyttä laajemmin evankelikaalisuudessa koettuun pinnallisuuteen. Se ammentaa inspiraatiota puritaanisesta hurskaudesta ja hahmoista kuten Jonathan Edwardsista. 

Ilmiö nousi esiin Collin Hansenin vuoden 2008 kirjan *Young, Restless, Reformed: A Journalist's Journey with the New Calvinists* myötä, joka dokumentoi sen vetovoimaa sukupolvelle, joka on pettynyt kulttuuriseen hajaantumiseen ja etsii vankkaa raamatullista ortodoksiaa.  Keskeisiä vaikuttajia ovat teologit kuten John Piper, joka korosti piirteitä kuten intohimoa Jumalan kunniasta, lähetystyöstä ja kulttuurisesta osallistumisesta ilman tunnustuksellisten standardien kompromisseja; Tim Keller, tunnettu kaupunkilähetystyön sovelluksista; sekä organisaatiot kuten The Gospel Coalition ja Together for the Gospel, jotka edistävät konferensseja, resursseja ja verkostoja, jotka tukevat saarnaamista ja liittokirkollisuutta. Tämä herätys on edistänyt seurakuntien kasvua, teologista julkaisutoimintaa ja siirtymää komplementaarisiin näkemyksiin sukupuolirooleista, jotka perustuvat raamatulliseen tulkintaan, vaikuttaen seminaareihin ja kirkkokuntiin kuten Eteläiseen baptistikonventioon.

Vaikka uutta kalvinismia on arvostettu evankelioinnin ja opillisen selkeyden elvyttämisestä, se on kohdannut sisäisiä kritiikkiä liiallisesta luottamuksesta julkkispappeihin ja epätasaisesta sitoutumisesta klassisiin reformoituihin erityispiirteisiin, mikä on johtanut jakautumisiin joissakin verkostoissa. Liike haastaa terapeuttiset ja etsijälähtöiset mallit Jumala-keskeisellä maailmankatsomuksella, mikä näkyy reformoidusti suuntautuneiden seurakuntien ja kirjallisuuden jatkuvassa kasvussa 2020-luvulle saakka.

## Lähteet
Italian sotilasritarikunta

**Italian sotilasritarikunta** () on italialainen sotilasansiomerkki. Se on kuningaskunnan aikaisen ja Italian yhdistymistä edeltäneen, vuonna 1815 perustetun, Savoijin sotilasansioritarikunnan suora perillinen. Tasavallan aikainen versio perustettiin virallisesti vuonna 1947 presidentti Luigi Einaudin määräyksellä. Ritarikunnan sääntöjä muokattiin viimeksi vuonna 2010. Ritarikunnan suurmestari on Italian presidentti, joka vahvistaa uudet nimitykset.

Ritarikunnalla palkitaan sellaisia henkilöitä, jotka ovat ansioituneet Italian hyväksi urhoollisesti ja taidokkaasti sodan aikana. Kyseessä on Italian korkein mahdollinen sotilaille tarkoitettu kunnianosoitus. Saajan ei tarvitse olla Italian kansalainen. Kunniamerkkiä voidaan jakaa myös postuumisti ja rauhan aikana. Kunniamerkin saajat ovat oikeutettuja vuotuiseen eläkkeeseen.

Ritarikunnassa on viisi luokkaa, ja sen nauha on sininen punaisella keskiraidalla:

*  suurristi
*  suurupseeri
*  komentaja
*  upseeri
*  ritari

## Lähteet
Niklas Hjulström

**Niklas Lennart Hjulström** (s. 15. helmikuuta 1962 Mölndal) on ruotsalainen näyttelijä ja ohjaaja. Vuodesta 2016 hän on johtanut Västmanlandin teatteria.

Hjulströmin isä oli näyttelijä Lennart Hjulström. Kirjailija ja juontaja Carin Hjulström on hänen sisarensa.

## Rooleja
* *[[Polis, polis, potatismos]]* (1993) – Benny Skacke
* *[[Roseanna]]* (1993) – Benny Skacke
* *[[Uutispommi (elokuva)|Uutispommi]]* (2001) – Thomas Samuelsson
* *[[Pilvilinna joka romahti]]* (2009) – syyttäjä Rikard Ekström
* *[[Tyttö joka leikki tulella]]* (2009) – syyttäjä Rikard Ekström
* *[[Nousuvesi (televisiosarja)|Nousuvesi]]* (2016–2018) – bertil Magnusson

## Lähteet

## Aiheesta muualla
Henrik Nilsson (meloja)

**Henrik Nilsson** (s. 15. helmikuuta 1976 Nyköping) on ruotsalainen meloja. Hän edusti aktiiviurallaan Nyköping KK:ta. Nilsson voitti Markus Oscarssonin kanssa hopeaa Sydneyn kesäolympialaisissa vuonna 2000 ja kultaa Ateenan kesäolympialaisissa 2004. Lisäksi he voittivat maailmanmestaruuden 2002 ja 2003, MM-hopeaa 2011 sekä Euroopan mestaruuden 2002.
## Lähteet
David Aebischer (jääkiekkoilija, s. 2000)

**David Aebischer** (s. 26. syyskuuta 2000 Heitenried, Sveitsi) on sveitsiläinen jääkiekkoilija. Aebischer edustaa Sveitsin NL:ssä pelaavaa HC Luganoa. Hänellä on sopimus joukkueen kanssa kauden 2028–2029 loppuun saakka. Hän on edustanut Sveitsin NL:ssä myös kasvattajaseuraansa HC Fribourg-Gotteronia, lainasopimuksella HC Ajoiea ja Rapperswil-Jona Lakersia. Hän on pelannut myös QMJHL-juniorisarjassa Gatineau Olympiquesin joukkuetta. Hänen pelipaikkansa on puolustaja hänen kätisyytensä on oikea.

Aebischer on pelannut 277 Sveitsin NL:n runkosarjan ottelua. Näissä otteluissa hän on tehnyt 19 maalia ja 61 syöttöä eli yhteensä 80 tehopistettä. Aebischer on pelannut 12 Sveitsin NL:n ylempien pudotuspelien ottelua. Näissä otteluissa hän on tehnyt yhden maalin ja neljä syöttöä eli yhteensä viisi tehopistettä. Aebischer on pelannut kuusi Sveitsin NL:n putoamiskarsinnan ottelua. Näissä otteluissa hän on tehnyt yhden maalin ja yhden syötön eli yhteensä kaksi tehopistettä. 

## Huomautukset

## Lähteet
Alfred Lehmann

**Alfred Georg Ludvig Lehmann** (29. joulukuuta 1858 Kööpenhamina, Tanska – 26. syyskuuta 1921 Kööpenhamina, Tanska) oli tanskalainen psykologi. Hän opiskeli Leipzigissä Wilhelm Wundtin johdolla. Hän oli vuodesta 1890 Kööpenhaminan yliopistossa dosenttina ja vuodesta 1910 professorina. Hän on ollut arvostettu kokeellisen psykologian tutkija ja julkaissut aikanaan merkittäviä alan tutkimuksia.

Lehmannin setä oli poliitikko Orla Lehmann ja tytär seismologi Inge Lehmann.

## Julkaisut
* *Farvernes elementære æstetik* (1884)
* *Hypnosen og de dermed beslægtede normale tilstande* (1890)
* *Hovedlovene for det menneskelige folelsesliv* (1892, myös saksaksi)
* *Die körperlichen Ausserungen psychischer Zustände* (1898–1905)
* *Lehrbuch der psychologischen Methodik* (1906)
* *Overtro og trolddom* (1893–1896)
* *Grafologien* (1899)
* *Aberglaube und Zauberei*, Scientia-Verlag, Aalen 1985, 4. dt. Auflage, 

## Lähteet
Aebischer

**Aebischer** on muun muassa seuraavien sveitsiläisten henkilöiden sukunimi:

* David Aebischer (s. 1978), jääkiekkomaalivahti
* David Aebischer (s. 2000), jääkiekkoilija
* Michel Aebischer (s. 1997), jalkapalloilija
* Patrick Aebischer (s. 1954), neurotieteilijä
Lada Aura

**Lada Aura** on Ladan vuodesta 2024 valmistama sedan-korinen henkilöautomalli. Auto on käytännössä pidennetty Lada Vesta. Lada Aura on saatavilla kahdessa eri varustetasossa: Status ja Premier. Kaikissa malleissa on 1,8-litrainen bensiinimoottori, joka tuottaa 122 hevosvoimaa, sekä CVT-vaihteisto. Lada markkinoi autoa ”edustus-sedanina, joka yhdistää C-segmentin auton mitat D-segmentin auton tilavuuteen”. Auton kerrotaan painottavan matkustajien mukavuutta.

Vuoden 2026 malliin tehtiin joitakin uudistuksia, kuten avainkortti ja moottorin etäkäynnistys. Myös ilmastoinnin kerrotaan tulevan saataville vuoden 2026 aikana.

Auran myynti on ollut odotettua vähäisempää. Esimerkiksi joulukuussa 2024 Auraa myytiin vain 190 kappaletta.

## Lähteet
Arto Palkama

**Kaarle Arto Palkama** (15. marraskuuta 1934 Viipuri – 8. helmikuuta 2024 Helsinki) oli suomalainen silmälääkäri ja  anatomian apulaisprofessori.

Arto Palkaman vanhemmat olivat everstiluutnantti Gösta Palkama ja May-Alice Renfors ja puoliso vuodesta 1959 Tuula Toini Helena Renkonen (k. 1996), professori Olli Renkosen tytär. Palkama tuli ylioppilaaksi Helsingin normaalilyseosta 1954 ja valmistui Helsingin yliopistosta lääketieteen lisensiaatiksi 1962. Lääketieteen ja kirurgian tohtoriksi hän väitteli siellä samana vuonna.

Palkama työskenteli tutkijana Kööpenhaminassa 1959, Cambridgen yliopistossa 1962–1963 ja Louisianan osavaltionyliopistossa 1980–1981, jossa hänellä oli silmätautiopin sivuprofessuuri 1998–2002. Helsingin yliopistossa hän oli anatomian assistentti 1958–1962, apulaisopettaja 1962–1963, dosentti 1963–1971 ja apulaisprofessori 1968–1998. Palkama oli myös Oulun yliopiston anatomian apulaisprofessori 1963–1965 ja yliopiston silmätautiopin dosentti 1981–1999 ja Tampereen yliopiston vt. silmätautiopin apulaisprofessori 1978. Kokeellisen silmätutkimuksen kehittäjänä tunnetulla Palkamalla oli myös useita kotimaisia ja kansainvälisiä asiantuntija- ja luottamustehtäviä.

## Lähteet
Palkama

**Palkama** on muun muassa seuraavien suomalaisten henkilöiden sukunimi:

* Gösta Palkama (1902–1944), everstiluutnantti
* Arto Palkama (1934–2024), silmälääkäri ja apulaisprofessori, Gösta Palkaman poika
Edvard Lehmann

**Johannes Edvard Lehmann** (19. elokuuta 1862 Kööpenhamina, Tanska – 23. maaliskuuta 1930 Kööpenhamina, Tanska) oli tanskalainen uskonnonhistorioitsija. Hän valmistui 1886 teologian kandidaatiksi ja julkaisi 1896 väitöskirjan *Om forholdet mellem religion og kultur i Avesta*. Hän oli vuodesta 1900 dosentti Kööpenhaminan yliopistossa. Hän tuli tunnetuksi tarkkana, idearikkaana tutkijana ja henkevänä kirjailijana ja luennoitsijana. Hänet kutsuttiin 1910 uskonnonfilosofian professoriksi Berliinin yliopistoon.

Lehmannin serkku oli psykolgi Alfred Lehmann.

## Julkaisut
* *Den religiose folelses natur og sædelige værd* (1890)
* *Hedensk monoteisme* ja *Guder og helte* (Studier fra sprog- og oldtidsforskning n:o 31, 1897 sekä n:o 37, 1898)
* *Zarathustra, en bog om persernes gamle tro* I-II (1899-1902)
* *Mystik i hedenskab og kristendom* (1904)
* Chantepie de la Saussayen, teoksessa: *Lehrbuch der Religionsgeschichte* (1905) artikkelit intialaisten ja persialaisten uskonnoista sekä uskonnon alkeista.
* Die Religion der primitiven Völker, teoksessa: Hinnebergin *Kultur der Gegenwart* 1. III. 1, 1906
* Persernes kultur, teoksessa: *Verdens Kulturhistorie* I, 1906, 
* *Buddha, hans lære og dens gerning* (1907).
* *Religionsgeschichtliches Lesebuch* (1911)
* *Der Buddhismus* (1911). 

## Lähteet

## Aiheesta muualla
Sykloni Gezani

**Sykloni Gezani** on trooppinen sykloni, joka aiheutti mittavia vahinkoja Madagaskarissa helmikuussa 2026 ja uhkasi myös Mosambikia. Myrsky rantautui Toamasinan satamakaupungin tienoilla 10. helmikuuta 2026 noin kello 16 UTC ja jatkoi saaren yli itään. Myrsky voimistui jälleen Mosambikin kanaalissa, kaarsi Mosambikin Inhambanen maakunnan rantaa viistäen etelään, sieltä itään ohittaen Madagaskarin lounaisosan edustan, suunnaten edelleen etelään. Ainakin 63 ihmistä kirjattiin kuolleeksi, joista 59 Madagaskarilla, jossa myös 15 oli kateissa (16.2.2026).  Myrsky vaikutti ainakin 423&nbsp;000 ihmisen elämään saarella, heistä 16&nbsp;400 joutui siirtymään pois kotoaan. Mosambikissa kuoli ainakin neljä ihmistä. 

Hirmumyrskyn arvioitiin heikkenevän trooppiseksi myrskyksi 16.-17. helmikuuta 2026 tienoilla.


ECDM 20260213 TC GEZANI(1).pdf|Sykloni Gezanin reitti ja sadekertymiä Madagaskarin pohjoisosassa.
Gezani 2026-02-13 2301Z.jpg|Syklonin keskus Mosambikin Inhambanen maakunnan edustalla edustalla 13. helmikuuta 2025 illalla.


## Lähteet
Fitovinany

**Fitovinany** on alue Madagaskarin itäosassa. Se on yksi maan aluehallinnon 24:stä alueesta. Fitovinany alue syntyi, kun aiempi Vatovavy-Fitovinanyn alue jaettiin kesäkuussa 2021 kahtia pohjoisempaan Vatovavyn ja eteläisempään Fitovinanyn alueeseen. Vuonna 2023 väkiluku oli . Pinta-ala on  neliökilometriä.

Fitovinanyn alue rajautuu idässä Intian valtamereen. Etelässä naapurina on Atsimo-Atsinananan alue, lännessä Haute Matsiatran ja pohjoisessa Vatovavyn alue.

Aluekeskus on Manakara, joka sijaitsee linnuntietä noin 361 kilometriä pääkaupunki Antananarivosta etelään, maanteitse matkaa on noin 720 kilometriä. Paikallisemmalla tasolla alue jakautuu kolmeen piiriin (Ikongo, Manakara ja Vohipeno), jotka jakautuvat edelleen kuntiin.


Cyclo-pousse Madagascar 2.jpg|Katunäkymä aluekeskus Manakarasta (2019).
Rail-run-way-crossing.jpg|Manakaran lentokentän poikki kulkee rautatie.
Ikongo vue générale.jpg|Yleiskuva Ikongon piirin keskuksesta.
Hôpital d'Ikongo.jpg|Ikongon piirisairaala.
Improving Farming Technology (15350222210).jpg|Riisinviljelyä.

## Lähteet
* 

* 

### Viitteet

## Aiheesta muualla